Document ID: 31995D0037

ΑΠΟΦΑΣΗ ΤΗΣ ΕΠΙΤΡΟΠΗΣ της 17ης Φεβρουαρίου 1995 για την κατάρτιση του καταλόγου των αγροτικών περιοχών για την περίοδο 1995-1999, για την Αυστρία και την Φινλανδία, που αφορά ο στόχος αριθ. 5β), όπως ορίζεται από τον κανονισμό (ΕΟΚ) αριθ. 2052/88 του Συμβουλίου (Κείμενο που παρουσιάζει ενδιαφέρον για τον ΕΟΧ) (95/37/ΕΚ)
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
τον κανονισμό (ΕΟΚ) αριθ. 2052/88 του Συμβουλίου της 24ης Ιουνίου 1988 για την αποστολή των διαρθρωτικών ταμείων, την αποτελεσματικότητά τους και το συντονισμό των παρεμβάσεών τους μεταξύ τους, καθώς και με τις παρεμβάσεις της Ευρωπαϊκής Τράπεζας Επενδύσεων και των άλλων υφισταμένων χρηματοδοτικών οργάνων (1), όπως τροποποιήθηκε τελευταία από τον κανονισμό (ΕΚ) αριθ. 3193/94 (2), και ιδίως το άρθρο 11α παράγραφος 3,
Εκτιμώντας:
ότι, σύμφωνα με το άρθρο 11α, παράγραφος 3 του κανονισμού (ΕΟΚ) αριθ. 2052/88, τα νέα κράτη μέλη πρότειναν στην Επιτροπή τον κατάλογο των ζωνών που θεωρούν ότι μπορούν να επωφεληθούν από τη δράση για το στόχο αριθ. 5β) και της ανακοίνωσαν όλες τις χρήσιμες πληροφορίες για το σκοπό αυτό-
ότι στις ζώνες που μπορεί να γίνει κοινοτική παρέμβαση για το στόχο αριθ. 5β), πρέπει να ανταποκρίνονται στα κριτήρια που προβλέπονται στο άρθρο 11α του κανονισμού (ΕΟΚ) αριθ. 2052/88-
ότι η Επιτροπή, η Δημοκρατία της Αυστρίας και η Δημοκρατία της Φινλανδίας μεριμνούν ώστε να εξασφαλίζεται η αποτελεσματική συγκέντρωση των παρεμβάσεων στις περιοχές με τα σοβαρότερα προβλήματα αγροτικής ανάπτυξης-
ότι οι ζώνες που απαριθμούνται στο παράρτημα της παρούσας απόφασης πληρούν τα κριτήρια επιλογής του άρθρου 11α του κανονισμού (ΕΟΚ) αριθ. 2052/88 και έχει εξακριβωθεί ότι πρόκειται για τις ζώνες με τα σοβαρότερα προβλήματα αγροτικής ανάπτυξης-
ότι τα μέτρα που προβλέπονται με την παρούσα απόφαση είναι σύμφωνα με τη γνώμη της Επιτροπής Γεωργικών Διαρθρώσεων και Αγροτικής Ανάπτυξης,
ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
Άρθρο 1
Για την περίοδο 1994-1999, οι αγροτικές ζώνες που είναι επιλέξιμες ζώνες βάσει του στόχου αριθ. 5β), όπως ορίζεται από τον κανονισμό (ΕΟΚ) αριθ. 2052/88, είναι εκείνες που απαριθμούνται στο παράρτημα.
Άρθρο 2
Η παρούσα απόφαση απευθύνεται στα κράτη μέλη.
Βρυξέλλες, 17 Φεβρουαρίου 1995.

Labels: 2
15
19